ત્યારબાદ મને બીજો અનુભવ થયો હતો. હું સવારે પાર્કિંગ સ્થળે મારુ બાઈક પાર્ક કરીને અન્ય બીજા એક સહકારી સાથે તેની કારમાં ઓફિસ જતો હતો અને સાંજે પુન: બાઇક લઈને ઘરે જતો હતો તથા ઘણીવાર બાઇક પાર્કિંગમાં જ રાખતા કારમાં ઘરે જતો હતો. સામાન્ય રીતે ઓફિસ જવાનાં રસ્તા પર વધારે ટ્રાફિક રહે છે. એક દિવસ હું બાઇક પાર્ક કરીને ઉતાવળમાં ઓફિસ ગયો હતો. સાંજે પરત આવતા સમયે મને બાઇક્ની ચાવી મળતી નહોતી. ઘણીવાર સુધી શોધવા છતાં ચાવી મળી નહોતી, તેથી મારા પગ નીચેથી જમીન સરકવા લાગી હતી. કારણ કે ચાવી જો રસ્તામાં પડી ગઈ હશે તો કોઇના પણ હાથમાં આવવાની શક્યતા હતી અને જો બાઇકમાં જ ભૂલી ગયો હશે તો એ વિચારથી પણ ડર લાગતો હતો. હું મનોમન બાપુનું સ્મરણ કરતો હતો અને ભારે હૈયે બાઇક પાસે ગયો હતો. બાઇક પાસે આવતાં જ મને જોરદાર આંચકો લાગ્યો હતો. કારણ કે બાઇકની ચાવી બાઇકમાં રહી ગયેલી દેખાતી હતી.